Blaze7451/Wiki-th-20250601 huggingface dataset:
เจ้าชายเอ็ดเวิร์ด ดยุกแห่งเคนต์และสแตรธเอิร์น

เจ้าชายเอ็ดเวิร์ด ดยุกแห่งเคนต์และสแตรธเอิร์น ประสูติเมื่อวันที่ 2 พฤศจิกายน ค.ศ. 1767 ณ วังบักกิงแฮม พระราชโอรสพระองค์ที่สี่ในพระเจ้าจอร์จที่ 3 แห่งสหราชอาณาจักร และสมเด็จพระราชินีชาร์ล็อทเทอแห่งสหราชอาณาจักร ทรงได้รับการเฉลิมพระราชอิสริยยศเป็นดยุกแห่งเคนต์และสแตรธเอิร์น เมื่อวันที่ 24 เมษายน ค.ศ. 1801 ต่อมาได้อภิเษกสมรสกับเจ้าหญิงวิคโทรีอาแห่งซัคเซิน-โคบวร์ค-ซาลเฟ็ลท์ เมื่อวันที่ 29 พฤษภาคม ค.ศ. 1818 มีพระราชธิดา 1 พระองค์ คือ สมเด็จพระราชินีนาถวิกตอเรีย
ดยุคแห่งเคนต์ได้สิ้นพระชนม์เมื่อวันที่ 23 มกราคม ค.ศ. 1820 รวมพระชนมพรรษา 52 พรรษา อีก 6 วัน พระชนกสวรรคต

**พระอิสริยยศ**
 2 พฤศจิกายน 1767 - 24 เมษายน 1799: ฮิสรอยัลไฮเนส เจ้าชายเอ็ดเวิร์ด ออกัสตัสแห่งสหราชอาณาจักร (His Royal Highness The Prince Edward Augustus)- 24 เมษายน 1799 - 23 มกราคม 1820: ฮิสรอยัลไฮเนส ดยุกแห่งเคนต์และสแตรธเอิร์น (His Royal Highness The Duke of Kent and Strathearn)
** เฉพาะประเทศสกอตแลนด์: ฮิสรอยัลไฮเนส เอิร์ลแห่งดับลิน (His Royal Highness The Earl of Dublin)
หมวดหมู่:บุคคลที่เกิดในปี พ.ศ. 2310
หมวดหมู่:ราชวงศ์ฮันโนเฟอร์
หมวดหมู่:ดยุกแห่งเคนต์
หมวดหมู่:บุคคลจากเวสต์มินสเตอร์
หมวดหมู่:ไนต์ออฟเดอะการ์เตอร์
หมวดหมู่:พระราชโอรสในพระมหากษัตริย์
หมวดหมู่:พระราชบุตรในสมเด็จพระเจ้าจอร์จที่ 3 แห่งสหราชอาณาจักร
อิตส์ฮาร์ตทูเซย์กูดบาย

"อิตส์ฮาร์ตทูเซกูดบาย" (It's Hard to Say Goodbye, "มันยากที่จะกล่าวคำอำลา") คือเพลงผลงานการร้องคู่ระหว่างเซลีน ดิออน และพอล อังกา จากอัลบั้มของพอล อะบิดีออฟเวิร์กในรูปแบบซิงเกิลวิทยุ เผยแพร่ครั้งแรกเมื่อวันที่ 14 กันยายน พ.ศ. 2541 ในสหรัฐอเมริกา
เซลีน และพอล บันทึกเสียงเพลงนี้ใน 2 ภาษา คือ เซลีนร้องภาษาสเปน และพอลร้องภาษาอังกฤษ ในชื่อเพลงว่า "Mejor Decir Adios" ซึ่งได้บรรจุในอัลบั้มของพอล "เอมิกอซ" วางจำหน่ายเมื่อวันที่ 30 กรกฎาคม พ.ศ. 2539 Adrian Posse และ Humberto Gartica ประพันธ์คำร้องในภาษาสเปน 
ฉบับภาษาอังกฤษที่ขับร้องโดยพอล วางจำหน่ายเมื่อวันที่ 22 กันยายน พ.ศ. 2541 
ไม่มีมิวสิกวิดีโอสำหรับเพลงนี้ 

**รูปแบบและรายชื่อเพลง**
ซิงเกิลวิทยุ 1 เพลง (สหรัฐอเมริกา)
# "อิตส์ฮาร์ตทูเซกูดบาย" (ฉบับสั้น) – 4:16

**ฉบับอย่างเป็นทางการ**
# "อิตส์ฮาร์ตทูเซกูดบาย" (ฉบับสั้น) – 4:16
# "Mejor Decir Adios" (ฉบับภาษาสเปน) – 4:40
# "อิตส์ฮาร์ตทูเซกูดบาย" (ฉบับอัลบั้ม) – 4:31

**อ้างอิง**
  เซลีน ดิออน - เว็บไซต์อย่างเป็นทางการ-  เซลีน ดิออน - ประวัติชาร์ต date=2008-04-13 
หมวดหมู่:เพลงในปี พ.ศ. 2528
หมวดหมู่:เพลงของเซลีน ดิออน
หมวดหมู่:ซิงเกิลในปี พ.ศ. 2541
หมวดหมู่:เพลงภาษาอังกฤษ
พระเจ้าอัลฟอนโซที่ 13 แห่งสเปน

พระเจ้าอัลฟอนโซที่ 13 แห่งสเปน (Alfonso XIII de España) ประสูติเมื่อวันที่ 17 พฤษภาคม ค.ศ. 1886 เป็นพระราชโอรสในพระเจ้าอัลฟอนโซที่ 12 แห่งสเปนและสมเด็จพระราชินีมาเรีย คริสตีนาแห่งสเปน พระองค์ทรงครองราชย์ตั้งแต่ทรงประสูติเนื่องจากพระราชบิดาเสด็จสวรรคตก่อนประสูติ จนถึงวันที่ 14 เมษายน ค.ศ. 1931 ที่มีการล้มล้างระบอบกษัตริย์และมีการจัดตั้ง สาธารณรัฐสเปนที่2 ภาพลักษณ์ต่อสาธรณชนของพระองค์มักเกี่ยวข้องกับการทหาร การครองราชย์อย่างเป็นทางการด้วยพระองค์เองเริ่มต้นในปี ค.ศ. 1902 4ปีหลังจากสิ้นสุดสงครามสเปน-อเมริกา โดยสเปนเป็นฝ่ายพ่ายแพ้ในสงครามและต้องเสียอาณานิคมหลายแห่งได้แก่ คิวบา, เปอร์โตริโก, ฟิลิปปินส์ และ กวม ให้แก่สหรัฐอเมริกา
เนื่องจากพระองค์มีพระประยูรญาติกับทั้ง 2 ฝ่าย ในช่วงสงครามโลกครั้งที่ 1 จึงทำให้สเปนสามารถรักษาสถานภาพเป็นกลางในสงครามได้แต่ก็ต้องประสบปัญหาหลายอย่างหลังจากจบสงครามจนเช่น การที่พระองค์สนับสนุนการล่าอาณานิคมในแอฟริกาส่งผลให้เกิดสงครามริฟกับชนเผ่าในพื้นที่โมร็อกโก ที่ถึงแม้จะได้รับชัยชนะแต่สเปนก็ต้องเสียเงินและทรัพยากรเป็นจำนวนมากและปัญหาการเมืองในประเทศส่งผลให้สูญเสียพระราชอำนาจในที่สุด 

**อ้างอิง**

**แหล่งข้อมูลอื่น**
 Historiaantiqua. Alfonso XIII; es (2008)- Visit by Alphonso XIII to Deauville in 1922 (with images)
*FID=pe/000350- Pilapil, Vicente R. Alfonso XIII. Twayne's rulers and statesmen of the world series 12. New York: Twayne, 1969.- Sencourt, Robert. King Alfonso: A Biography. London: Faber, 1942.

หมวดหมู่:พระมหากษัตริย์สเปน
หมวดหมู่:ราชวงศ์บูร์บง
หมวดหมู่:เจ้าชายสเปน
หมวดหมู่:บุคคลจากมาดริด
หมวดหมู่:ผู้รอดชีวิตจากการลอบสังหาร
หมวดหมู่:ไนต์ออฟเดอะการ์เตอร์
หมวดหมู่:พระมหากษัตริย์ที่ขึ้นครองราชย์ขณะทรงพระเยาว์ในสมัยใหม่
หมวดหมู่:พระมหากษัตริย์ผู้ทรงสละราชสมบัติ
หมวดหมู่:ผู้อ้างสิทธิในราชบัลลังก์
หมวดหมู่:เจ้าแผ่นดินที่ถูกปลดจากราชบัลลังก์
น้ำเต้าพระฤๅษี

น้ำเต้าพระฤๅษี (Nepenthes smilesii; ได้ชื่อตามสไมลซ์ (Smiles), นักพฤกษศาสตร์) เป็นชนิดที่แพร่กระจายอย่างกว้างขวางในอินโดจีน น้ำเต้าพระฤๅษีถูกบันทึกไว้ว่าพบในพื้นที่ชื้นแฉะ เปิดโล่ง ดินเป็นแบบดินปนทราย สามารถทนต่อสภาพแห้งแล้งได้ดีเยี่ยม

**ลักษณะทางพฤกษศาสตร์**
Nepenthes smilesii เป็นไม้เลื้อยไต่ ยาวได้ถึง 5 ม. ใบไร้ก้าน คล้ายแผ่นหนัง ใบเดี่ยวรูปหอกใบเรียงตัวเป็นเกลียว ยาวถึง 40 ซม.กว้าง 4 ซม. หม้อมีขนาดประมาณ 10 เซนติเมตร สีส้ม ฝาหม้อมีลักษณะรูปวงรี 
ดอกเป็นแบบช่อกระจะ ยาวประมาณ 50-100 เซนติเมตร ผลคล้ายแคปซูลและแตกเมื่อแก่ ลักษณะคล้ายกับหม้อข้าวหม้อแกงลิงชนิด N. thorelii
ลำต้นและใบมีขนสั้นนุ่มสีขาวทั้งหน้าใบและท้องใบ ขอบใบเรียบมีขนเล็กน้อย ช่อดอกมีขนนุ่ม สีน้ำตาล

**นิเวศวิทยา**
ไฟล์:N. smilesii14.jpg|thumb|280px|left|Nepenthes smilesii จากกัมพูชา (16 m asl)
ไฟล์:N. smilesii17.jpg|thumb|270px|Nepenthes smilesii จากกัมพูชา (~700 m asl)
Nepenthes smilesii มีการกระจายพันธุ์เป็นวงกว้างในอินโดจีน มีบันทึกว่าพบในกัมพูชา, ตะวันออกเฉียงเหนือของไทย, ตอนใต้ของลาว, และอาจจะพบในทางตะวันตกของเวียดนาม พบที่ระดับความสูง 200–1500 ม.เหนือจากระดับน้ำทะเล แต่โดยส่วนมากแล้วจะพบที่ความสูงประมาณ 800 ม.

**ลูกผสมทางธรรมชาติ**
N. mirabilis × N. smilesii
มีลูกผสมตามธรรมชาติชนิดเดียวของ Nepenthes smilesii ที่เป็นที่รู้จัก คือลูกผสมที่ผสมกับ N. mirabilis ลูกผสมนี้จะแสดงลักษณะอยู่กึ่งกลางระหว่างพ่อและแม่ ซึ่งยากต่อการจำแนกความแตกต่าง ที่อุทยานแห่งชาติภูกระดึงในประเทศไทยเป็นหนึ่งในไม่กี่แห่งที่ N. smilesii ไม่ขึ้นปะปนกับหม้อข้าวหม้อแกงลิงชนิดอื่นและการเฝ้าสังเกตที่มั่นใจในการขาดนัยสำคัญของอินโทรเกรสชัน

**อ้างอิง**
 Mokkamul, P., A. Chaveerach, R. Sudmoon & T. Tanee 2007. PDFlink| Species Identification and Sex Determination of the Genus Nepenthes (Nepenthaceae).|702 KiB Pakistan Journal of Biological Sciences 10(4): 561–567.

**แหล่งข้อมูลอื่น**
 WildBorneo: Nepenthes smilesii date=2007-09-26 
หมวดหมู่:หม้อข้าวหม้อแกงลิง
นพพร บุณยฤทธิ์

นพพร บุณยฤทธิ์ (8 เมษายน พ.ศ. 2469 - 29 พฤศจิกายน พ.ศ. 2560) เป็นนักเขียน นักหนังสือพิมพ์ อดีตบรรณาธิการนิตยสาร ชาวกรุง และสยามรัฐ เคยได้รับการแต่งตั้งเป็นสมาชิกสมัชชาแห่งชาติ สมาชิกสภานิติบัญญัติแห่งชาติ และสมาชิกวุฒิสภา  ได้รับการเชิดชูเกียรติ รางวัลนราธิป ประจำปี พ.ศ. 2550

**ประวัติ**
นพพร บุณยฤทธิ์ เกิดที่ฝั่งธนบุรี เป็นบุตรคนเดียวของนายสวัสดิ์ และนางเจริญ บุณยฤทธิ์ จบการศึกษาจากโรงเรียนบ้านสมเด็จเจ้าพระยา แล้วเริ่มงานหนังสือพิมพ์ตั้งแต่ พ.ศ. 2488 เป็นนักข่าวหนังสือพิมพ์ "ชาติไทยรายวัน" มี เฉนียน บุญยเกียรติ เป็นบรรณาธิการ  เริ่มงานเขียนครั้งแรก ตีพิมพ์ในหนังสือพิมพ์ "ประชากร" ชื่อเรื่อง "เทียมแข" เมื่อ พ.ศ. 2491 

**การทำงาน**
นพพร บุณยฤทธิ์ ได้รับการชักชวนจาก หม่อมราชวงศ์คึกฤทธิ์ ปราโมช ให้ร่วมงานกับหนังสือพิมพ์สยามรัฐ ตั้งแต่เริ่มก่อตั้งเมื่อ พ.ศ. 2493 พร้อมกับช่วยงานคณะอัศวินการละคร ของพระเจ้าวรวงศ์เธอ พระองค์เจ้าภาณุพันธุ์ยุคล  และรับงานเขียนบทละครให้กับศักดิ์เกษม หุตาคม (อิงอร) และเรื่อง "สุดชีวิต" "สุดสายใจ" และ "สุดฟากฟ้า"  โดยเฉพาะในเรื่อง สุดฟากฟ้า ยังรับบท "ร.อ.ฟูเจ็ง" นายทหารเกาหลี ร่วมแสดงกับฉลอง สิมะเสถียร และสุพรรณ บูรณะพิมพ์ 
นพพร บุณยฤทธิ์ รับตำแหน่งบรรณาธิการนิตยสารชาวกรุงรายเดือน เมื่อปี พ.ศ. 2497 และบรรณาธิการหนังสือพิมพ์สยามรัฐรายวัน ตั้งแต่ พ.ศ. 2514 ถึง พ.ศ. 2522   ขณะดำรงตำแหน่งบรรณาธิการสยามรัฐรายวัน เกิดกรณีพิพาทกับ นายถนัด คอมันตร์ อดีตรัฐมนตรีว่าการกระทรวงการต่างประเทศในรัฐบาลจอมพลถนอม กิตติขจร  จนถูกฟ้องร้องหมิ่นประมาทพร้อมกับนายกำพล วัชรพล แห่งหนังสือพิมพ์ไทยรัฐ  และกรณีนำเสนอข่าวการล่าสัตว์ป่าในเขตรักษาพันธุ์สัตว์ป่าทุ่งใหญ่นเรศวร สืบเนื่องจากเหตุการณ์เฮลิคอปเตอร์เบลล์ ตกที่จังหวัดนครปฐม พ.ศ. 2516 จนถูกปองร้ายจากเจ้าหน้าที่รัฐ 
นพพร บุณยฤทธิ์ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 และเป็นสมาชิกวุฒิสภาไทย ชุดที่ 4ระหว่าง พ.ศ. 2518-2519  นอกจากนี้ยังกรรมการบริหารสมาคมนักข่าวแห่งประเทศไทย สมาคมหนังสือพิมพ์แห่งประเทศไทย  และสมาคมนักหนังสือพิมพ์แห่งประเทศไทย   ได้รับการเชิดชูเกียรติในฐานะที่เป็นนักเขียนอาวุโส รางวัลนราธิป จากสมาคมนักเขียนแห่งประเทศไทย ประจำปี พ.ศ. 2550

**อ้างอิง**
หมวดหมู่:นักเขียนชาวไทย
หมวดหมู่:นักหนังสือพิมพ์ชาวไทย
หมวดหมู่:บรรณาธิการหนังสือพิมพ์
หมวดหมู่:สมาชิกสภานิติบัญญัติแห่งชาติ
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเครื่องราชอิสริยาภรณ์ ต.ม.
แม่แบบ:เหตุการณ์ปัจจุบัน/2551 พฤษภาคม 31

* สมัคร สุนทรเวช ออกรายการพิเศษทางสถานีโทรทัศน์เอ็นบีที ในช่วงเช้า ระบุให้พันธมิตรประชาชนเพื่อประชาธิปไตย เคลื่อนย้ายสถานที่ชุมนุม โดยกล่าวว่าเจ้าหน้าที่ทั้งตำรวจ-ทหาร พร้อมที่จะเข้ารับผิดชอบ  ต่อมาได้มีการเคลื่อนย้ายตำรวจปราบจลาจล เข้าประจำการโดยรอบสถานที่ชุมนุม ทำให้เกิดกระแสข่าวว่าเจ้าหน้าที่เตรียมเข้าสลายการชุมนุม จากนั้นในช่วงค่ำ เฉลิม อยู่บำรุง รัฐมนตรีว่าการกระทรวงมหาดไทย ได้ปฏิเสธว่าจะไม่มีการสลายการชุมนุม  (คมชัดลึก)- องค์การอนามัยโลกจัดกิจกรรมวันงดสูบบุหรี่โลก และเรียกร้องให้มีการห้ามการโฆษณาบุหรี่ เนื่องจากผลการวิจัยพบว่าเยาวชนมีแนวโน้มที่จะสูบบุหรี่มากขึ้น เมื่อได้ชมภาพยนตร์โฆษณา  (VOA)
}
Nepenthes veitchii

Nepenthes veitchii (ถูกตั้งชื่อตาม George Veitch, ผู้เป็นเจ้าของ Veitch Nurseries) , หรือ Veitch's Pitcher-Plant เป็นหม้อข้าวหม้อแกงลิงจากเกาะบอร์เนียว พืชชนิดนี้แพร่กระจายทางตะวันตกเฉียงเหนือของเกาะ และพบได้ในบางส่วนของกาลีมันตัน N. veitchii มักจะขึ้นเหมือนพวกกาฝาก แม้ว่าที่พบเห็นในบาลิโอ (Bario) ส่วนมากจะพบตามพื้นดินไม่ค่อยพบเห็นว่าเลื้อยขึ้นบนต้นไม้สายพันธุ์อื่น
Frederick William Burbidge ได้บรรยายถึงลักษณะในถิ่นที่อยู่ของ N. veitchii ใน The Gardeners' Chronicle ไว้ดังนี้:
โอโดอาร์โด เบคคารี (Odoardo Beccari)พบ N. veitchii บนยอดเขา Santubong ในปี ค.ศ. 1865 เขาเขียนการค้นพบของเข้าไว้ดังนี้ :

**หน่วยอนุกรมวิธานต่ำกว่าระดับชนิด**
 Nepenthes veitchii f. barioensis Y.Fukatsu (1999) nom.nud.- Nepenthes veitchii striata Veitch (1892) nom.nud.

**ลูกผสมทางธรรมชาติ**
หม้อล่างของN. veitchii ในรูปแบบต่างๆ- N. albomarginata × N. veitchii- N. chaniana × N. veitchii- N. fallax × N. veitchii- N. fusca × N. veitchii =?N. hurrelliana- N. hurrelliana × N. veitchii =? (N. fusca × N. veitchii) × N. veitchii- N. lowii × N. veitchii

**ดูเพิ่ม**
  N. veitchii ในแหล่งที่อยู่ตามธรรมชาติ (Batu Lawi, Borneo) date=2008-05-16   wistuba.com date=2021-02-28 

**อ้างอิง**
 downloaded=11 May 2006- De Witte, J. 1996. PDFlink| Nepenthes of Gunung Murud.|567 KiB Carnivorous Plant Newsletter 25 (2) : 41–45.- Dodd, C. 1990. PDFlink| Nepenthes veitchii.|457 KiB Carnivorous Plant Newsletter 19 (3-4) : 106-108.- Hansen, E. 2001.  Where rocks sing, ants swim, and plants eat animals: finding members of the Nepenthes carnivorous plant family in Borneo. Discover 22 (10) : 60–68.
หมวดหมู่:หม้อข้าวหม้อแกงลิง
Nepenthes lamii

Nepenthes lamii ( ได้ชื่อตามเฮอร์แมน โจฮันนีส์ แลม (Herman Johannes Lam) ) เป็นหม้อข้าวหม้อแกงลิงที่พบบนเกาะนิวกินี เหนือจากระดับน้ำทะเล 3 กิโลเมตร สูงกว่าหม้อข้าวหม้อแกงลิงชนิดอื่น ไม่ปรากฏว่ามีความใกล้ชิดกับชนิดอื่นในสกุล
หม้อล่างของ N. lamii

**อ้างอิง**

**แหล่งข้อมูลอื่น**
 Danser, B.H. 1928.  50. Nepenthes Vieillardii. In: The Nepenthaceae of the Netherlands Indies. Bulletin de Jardin de Botanique, Buitenzorg, Série III, 9 (3–4) : 249–438.
หมวดหมู่:หม้อข้าวหม้อแกงลิง
Ajax

Ajax อาจหมายถึง- เอแจ็กซ์ (AJAX - Asynchronous JavaScript And XML) เทคนิคในการพัฒนาโปรแกรมประยุกต์สำหรับเว็บเพื่อให้ความสามารถโต้ตอบกับผู้ใช้ได้ดีขึ้น- อาแจ็กซ์ (Ajax) วีรบุรุษในสงครามเมืองทรอย- เอเอฟซี อาแจ๊กซ์ (AFC Ajax) สโมสรฟุตบอลในประเทศฮอลแลนด์
Nepenthes flava

Nepenthes flava มาจากภาษาละติน flava แปลว่า "สีเหลือง" เป็นหม้อข้าวหม้อแกงลิงถิ่นเดียวทางด้านเหนือของเกาะสุมาตรา หม้อข้าวหม้อแกงลิงชนิดรู้จักกันมานานในชื่อ "Nepenthes spec. nov. Sumatra" ก่อนที่จะมีการจัดจำแนกเป็น N. flava
N. flava มีความสัมพันธ์ใกล้ชิดกับ N. inermis และ N. jacquelineae อย่างไรก็ตาม N. flava ก็ไม่ใช่ลูกผสมระหว่าง 2 ชนิดนั้น

**ลูกผสมตามธรรมชาติ**
 N. flava × N. ovata- N. flava × N. rhombicaulis

**อ้างอิง**

**แหล่งข้อมูลอื่น**
  Nepenthes spec. nov. Sumatra date=2004-04-15 
หมวดหมู่:หม้อข้าวหม้อแกงลิง
Nepenthes izumiae

? N. izumiae × N. jacquelineae
Nepenthes izumiae เป็นหม้อข้าวหม้อแกงลิงชนิดที่สูง เป็นพืชพื้นเมืองของเกาะสุมาตรา และเป็นญาติใกล้ชิดกับ N. lingulata and N. singalana. ได้ชื่อตามไอซูมิ เดวิส (Izumi Davis) ภรรยาของทรอย เดวิส (Troy Davis) ,นักพฤกษศาสตร์

**ลูกผสมตามธรรมชาติ**
 N. dubia × N. izumiae- N. izumiae × N. jacquelineae

**อ้างอิง**
 Clarke, C.M., T. Davis & R. Tamin 2003. Nepenthes izumiae (Nepenthaceae) : a new species from Sumatra. Blumea 48: 179–182.
หมวดหมู่:หม้อข้าวหม้อแกงลิง
เบียร์ชิงเต่า

โลโก้เบียร์ชิงเต่า
เบียร์ชิงเต่า (Tsingtao, 青島啤酒廠)  เป็นเบียร์ที่มีต้นกำเนิดจากเมืองชิงเต่า ประเทศจีน เมื่อปี พ.ศ. 2506 ได้รับยกย่องให้เป็นเบียร์แห่งชาติยี่ห้อเดียวของจีน

**โรงเบียร์ชิงเต่า**

โรงงานผลิตเบียร์นี้ก่อตั้งเมื่อวันที่ 15 สิงหาคม  พ.ศ. 2446 มีการลงทุน 400,000 มาร์ค ใช้ชื่อว่า บริษัทเบียร์เจอมานิสเชส (Germanisches) แห่งเมืองชิงเต่า จำกัด และใช้เทคโนโลยีการหมักบ่มและวัตถุดิบจากประเทศเยอรมัน แต่หลังจากดำเนินไปได้ 13 ปี ก็เกิดสงครามโลกครั้งที่ 1 โรงงานผลิตเบียร์แห่งนี้จึงถูกเปลี่ยนมือไปเป็นของทหารญี่ปุ่นอีก 29 ปี และเปลี่ยนชื่อเป็น “โรงงานผลิตเบียร์ไดนิปปอน คอร์เปอเรชั่น” หลังจากนั้นเมื่อญี่ปุ่นแพ้สงคราม โรงงานแห่งหนึ่งก็ตกอยู่ในมือของพรรคก๊กมินตั๋ง กระทั่ง 2 มิถุนายน พ.ศ. 2492 เมื่อทหารกองทัพปลดปล่อยแห่งพรรคคอมมิวนิสต์มีชัยชนะ และยึดโรงเบียร์แห่งนี้เป็นวิสาหกิจของรัฐอย่างเต็มตัว ซึ่งมีกิจการเติบโตมาอย่างต่อเนื่อง โดยในปี พ.ศ. 2502 ศักยภาพทางการผลิตก็เริ่มทะลุ 10,000 ตัน  
ในปี พ.ศ. 2536 โรงงานผลิตเบียร์แห่งนี้ก็เกิดการเปลี่ยนแปลงอีกครั้ง เปลี่ยนชื่อเป็น บริษัทเบียร์ชิงเต่าจำกัด และเข้าสู่ตลาดทุนในตลาดหลักทรัพย์เซี่ยงไฮ้และฮ่องกง และเมื่อจีนเข้าเป็นสมาชิกขององค์การการค้าโลก(WTO) เบียร์ชิงเต่าก็ได้เป็นพันธมิตรกับอันเฮาเซอร์ บุช ผู้ผลิตเบียร์  บัดไวเซอร์
เวปไซท์ ประจำประเทศไทย www.facebook.com/tsingtaothai ผู้ผลิต คนสักคนในโลกนี้

**อ้างอิง**

**แหล่งข้อมูลอื่น**
 เว็บไซต์เบียร์ชิงเต่า อย่างเป็นทางการ- เว็บไซต์เบียร์ชิงเต่า ในประเทศอังกฤษ date=2014-05-16 - เว็บไซต์เบียร์ชิงเต่า ในสหรัฐอเมริกา
หมวดหมู่:ตราสินค้าเบียร์
ชิงเต่า
หมวดหมู่:เครื่องดื่มแอลกอฮอล์จีน
หมวดหมู่:ชิงเต่า
เลขโดด

เลขโดดสิบตัวของเลขอาหรับ เรียงลำดับตามค่า
เลขโดด คือสัญลักษณ์ชนิดหนึ่งที่สามารถนำมารวมกันเพื่อใช้แทนจำนวนและระบบเลขเชิงตำแหน่ง ในระบบเลขระบบหนึ่ง ๆ ถ้าฐานเป็นจำนวนเต็ม จำนวนของเลขโดดที่จำเป็นต้องใช้จะเท่ากับค่าสัมบูรณ์ของฐานเสมอ

**ภาพรวม**
ในระบบเลขโดดพื้นฐาน ตัวเลขหรือจำนวนคือลำดับของเลขโดดซึ่งอาจมีความยาวเท่าใดก็ได้ แต่ละตำแหน่งในลำดับมีค่าประจำหลัก และเลขโดดแต่ละตัวก็มีค่าของมันเอง ค่าของจำนวนนั้นก็จะได้มาจากการคูณเลขโดดแต่ละตัวกับค่าประจำหลักของมัน แล้วรวมออกมาเป็นผลลัพธ์

**ค่าของเลขโดด**
เลขโดดแต่ละตัวในระบบเลขคือจำนวนเต็มจำนวนหนึ่ง ตัวอย่างเช่น ในเลขฐานสิบ เลขโดด "1" ใช้แทนจำนวนเต็ม "หนึ่ง" และในเลขฐานสิบหก อักษร "A" ก็ใช้แทนจำนวนเต็ม "สิบ" เป็นต้น ระบบเลขเชิงตำแหน่งต้องมีเลขโดดที่ใช้แทนจำนวนตั้งแต่ศูนย์ไปจนเกือบถึงฐานของระบบเลขนั้น (ไม่รวมจำนวนที่เป็นฐาน)

**การคำนวณค่าประจำหลัก**
ระบบเลขฮินดู-อาหรับใช้จุดทศนิยม โดยปกติเป็นมหัพภาค (.) หรือบางประเทศในยุโรปก็ใช้จุลภาค (,) เพื่อกำกับ "หลักหน่วย" ซึ่งมีค่าประจำหลักคือหนึ่ง แต่ละหลักที่อยู่ทางซ้ายของจุดทศนิยมจะมีค่าประจำหลักเท่ากับค่าประจำหลักก่อนหน้าคูณด้วยฐาน ในทำนองเดียวกัน แต่ละหลักที่อยู่ทางขวาของจุดทศนิยมจะมีค่าประจำหลักเท่ากับค่าประจำหลักก่อนหน้าหารด้วยฐาน ยกตัวอย่างจำนวน 10.34 ในฐานสิบ- เลขโดด 0 อยู่ทางซ้ายติดกับจุดทศนิยม ดังนั้นมันจึงเป็นหลักหน่วย และมีค่าประจำหลักคือหนึ่ง- เลขโดด 1 อยู่ทางซ้ายของหลักหน่วย ดังนั้นมันจึงเป็นหลักสิบ และมีค่าประจำหลักคือสิบ- เลขโดด 3 อยู่ทางขวาติดกับจุดทศนิยม ดังนั้นมันจึงเป็นหลักส่วนสิบ และมีค่าประจำหลักคือหนึ่งส่วนสิบ- เลขโดด 4 อยู่ทางขวาของหลักส่วนสิบ ดังนั้นมันจึงเป็นหลักส่วนร้อย และมีค่าประจำหลักคือหนึ่งส่วนร้อย
ค่ารวมของจำนวนดังกล่าวคือ 1 สิบ, 0 หน่วย, 3 ส่วนสิบ และ 4 ส่วนร้อย สังเกตว่า 0 มิได้ส่งผลต่อค่าของจำนวน แต่มันทำให้ 1 เลื่อนไปอยู่ในหลักสิบแทนที่จะเป็นหลักหน่วย

** ดูเพิ่ม**
 บิต- เลขนัยสำคัญ
หมวดหมู่:ระบบเลข
จำนวนแวมไพร์

จำนวนแวมไพร์ (vampire number) ในทางคณิตศาสตร์ หมายถึง จำนวนประกอบ v ที่มีจำนวนเลขโดดเป็นจำนวนคู่ n ซึ่งสามารถแยกออกเป็นผลคูณของจำนวนเต็มสองจำนวน x และ y ซึ่งแต่ละจำนวนมีเลขโดด n/2 ตัว และต้องมีอย่างน้อยหนึ่งจำนวนที่ไม่มี 0 อยู่ในเลขโดด และเลขโดดทั้งหมดของ v จะต้องเหมือนกับเลขโดดทั้งหมดของ x และ y โดยจะเรียก x และ y ว่า "เขี้ยว"
เช่น 1260 เป็นจำนวนแวมไพร์ ที่มี 21 และ 60 เป็น "เขี้ยว" เนื่องจาก 21 × 60 = 1260
จำนวนแวมไพร์ 25 จำนวนแรก ได้แก่
1260, 1395, 1435, 1530, 1827, 2187, 6880, 102510, 104260, 105210, 105264, 105750, 108135, 110758, 115672, 116725, 117067, 118440, 120600, 123354, 124483, 125248, 125433, 125460, 125500, ...
ตัวอย่างลำดับอนันต์ที่ทำให้เกิดจำนวนแวมไพร์ ได้แก่
1530 = 30×51, 150300 = 300×501, 15003000 = 3000×5001, ... 
หมวดหมู่:จำนวนเต็ม
จำนวนสมิธ

จำนวนสมิธ (Smith number) ในทางคณิตศาสตร์ คือจำนวนประกอบที่ผลรวมของเลขโดดมีค่าเท่ากับผลรวมของเลขโดดทุกตัวในการแยกตัวประกอบเฉพาะในเลขฐานที่กำหนด เช่น 378 = 2 × 3 × 3 × 3 × 7 เป็นจำนวนสมิธในฐานสิบ เนื่องจาก 3 + 7 + 8 = 2 + 3 + 3 + 3 + 7
จำนวนสมิธในฐานสิบ ได้แก่ 4, 22, 27, 58, 85, 94, 121, 166, 202, 265, 274, 319, 346, 355, 378, 382, 391, 438, 454, 483, 517, 526, 535, 562, 576, 588, 627, 634, 636, 645, 648, 654, 663, 666, 690, 706, 728, 729, 762, 778, 825, 852, 861, 895, 913, 915, 922, 958, 985, 1086, ...
หมวดหมู่:จำนวนเต็ม
ผลบวกของเลขโดด

ผลบวกของเลขโดด ในทางคณิตศาสตร์ ของจำนวนเต็ม n หมายถึงผลบวกของเลขโดดทุกหลักของ n เช่น ผลบวกของเลขโดดของ 84001 คือ 8+4+0+0+1 = 13 สามารถใช้ตรวจสอบการหารลงตัวได้ จำนวนเต็มจะหารด้วย 3 หรือ 9 ลงตัวก็ต่อเมื่อผลบวกของเลขโดดหารด้วย 3 หรือ 9 ลงตัว ตามลำดับ
หมวดหมู่:ทฤษฎีจำนวน
จำนวนผลคูณ-ผลบวก

จำนวนผลคูณ-ผลบวก (sum-product number) ในทางคณิตศาสตร์ หมายถึง จำนวนเต็มในฐานที่กำหนดมีค่าเท่ากับผลบวกของเลขโดดคูณกับผลคูณของเลขโดด เช่น 144 เป็นจำนวนผลคูณ-ผลบวก เพราะ 1 + 4 + 4 = 9 และ 1 × 4 × 4 = 16 และ 9 × 16 = 144
ตัวอย่างจำนวนผลคูณ-ผลบวกในฐานสิบ เช่น 0, 1, 135, 144
หมวดหมู่:จำนวนเต็ม
เดอะเบสต์ออฟเซลีนดิออน

เดอะเบสท์ออฟเซลีนดิออน (The Best of Celine Dion) คืออัลบั้มรวบรวมเพลงของนักร้องชาวแคนาดา เซลีน ดิออน วางจำหน่ายในยุโรปเมื่อวันที่ 6 มิถุนายน พ.ศ. 2531 เป็นอัลบั้มที่ 14 ของเธอ และเป็นอัลบั้มรวมเพลงที่ 3 และเป็นอัลบั้มแรกที่ขายในยุโรป ในเยอรมนีได้เปลี่ยนชื่อ เป็น "Vivre"

**ข้อมูลอัลบั้ม**
เดอะเบสท์ออฟ เป็นอัลบั้มรวบรวมเพลงเฉลิมฉลองความสำเร็จของซิงเกิล "เนอปาร์เตปาซองมัว" ในวันที่ 30 เมษายน พ.ศ. 2531 เซลีนชนะการประกวดร้องเพลงของยูโรวิสชันด้วยเพลงนั้น
อัลบั้มนี้รวบรวมซิงเกิลที่จำหน่ายในฝรั่งเศสเป็นส่วนใหญ่ อาทิ "ดามูร์อูดามีตีเย" (พ.ศ. 2526), "มงนามีมากีเต" (พ.ศ. 2526), "เซอเนเตเกิงแรฟว์" (พ.ศ. 2528), "บิลลี" (พ.ศ. 2528), "เชอเนอเวอปา" (พ.ศ. 2530), "ลาเรอลีชีเยิส" (พ.ศ. 2531) และ "เนอปาร์เตปาซองมัว" (พ.ศ. 2531) โดย 4 เพลงหลังไม่เคยบรรจุในอัลบั้มที่จำหน่ายในแคนาดา

**รายชื่อเพลง**
# "Ne partez pas sans moi" (Nella Martinetti, Atilla Şereftuğ) – 3:07 
# "Billy" (Eddy Marnay, Patrick Lemaitre) – 3:09 
# "Je ne veux pas" (Marnay, Romano Musumarra) – 4:06 
# "D'amour ou d'amitié" (Marnay, Roland Vincent, Jean Pierre Lang) – 4:05 
# "Mon ami m'a quittée" (Marnay, Christian Loigerot, Thierry Geoffroy) – 3:05 
# "C'est pour vivre" (Marnay, André Popp) – 4:04 
# "La religieuse" (Didier Barbelivien) – 3:32 
# "C'est pour toi" (Marnay, François Orenn) – 4:07 
# "Les chemins de ma maison" (Marnay, Lemaitre, Alain Bernard) – 4:16 
# "Trois heures vingt" (Marnay, Lemaitre) – 3:41 
# "Les oiseaux du bonheur" (Marnay, Popp) – 3:43 
# "Benjamin" (Marnay, Pierre Papadiamandis) – 4:38 
ด
หมวดหมู่:อัลบั้มเพลงในปี พ.ศ. 2531
หมวดหมู่:อัลบั้มเพลงแนวป็อป
หมวดหมู่:อัลบั้มเพลงภาษาฝรั่งเศส
จำนวนเฉพาะที่มากที่สุดเท่าที่มีการค้นพบ

กราฟแสดงจำนวนเฉพาะที่มากที่สุดเท่าที่มีการค้นพบในแต่ละปี
จำนวนเฉพาะที่มากที่สุดเท่าที่มีการค้นพบ คือ 2136,279,841 − 1 ซึ่งเป็นจำนวนที่มี 41,024,320 หลักเมื่อเขียนในเลขฐานสิบ พบเมื่อวันที่ 12 ตุลาคม 2024 บนเครื่องคอมพิวเตอร์เสมือนบนคลาวด์ โดยมี Luke Durant นักวิจัยวัย 36 ปีจากเมืองซานโฮเซ รัฐแคลิฟอร์เนีย เป็นอาสาสมัครในโครงการ Great Internet Mersenne Prime Search (GIMPS)

**สถิติล่าสุด**
สถิติปัจจุบันถูกครอบครองโดย 2136,279,841 − 1 ด้วย 41,024,320 หลัก พบโดย GIMPS เมื่อวันที่ 12 ตุลาคม 2024 ตัวเลข 120 หลักแรกและสุดท้าย ได้แก่

**ยี่สิบจำนวนที่มากที่สุด== 
รายชื่อจํานวนเฉพาะที่ใหญ่ที่สุด 5,000 ตัวที่รู้จักได้รับการยืนยันโดย PrimePages ซึ่งเป็นยี่สิบจำนวนที่มากที่สุด ดังนี้

**อ้างอิง**

**แหล่งข้อมูลอื่น**
 ข่าวประชาสัมพันธ์เกี่ยวกับจำนวนเฉพาะที่มากที่สุดเท่าที่มีการค้นพบ 2136,279,841−1- ข่าวประชาสัมพันธ์เกี่ยวกับอดีตจำนวนเฉพาะที่มากที่สุดเท่าที่มีการค้นพบ 282,589,933−1- ข่าวประชาสัมพันธ์เกี่ยวกับอดีตจำนวนเฉพาะที่มากที่สุดเท่าที่มีการค้นพบ 277,232,917−1- ข่าวประชาสัมพันธ์เกี่ยวกับอดีตจำนวนเฉพาะที่มากที่สุดเท่าที่มีการค้นพบ 274,207,281−1
หมวดหมู่:จำนวนเฉพาะ
หมวดหมู่:สถิติโลก
เจฟฟรีย์ ชอเซอร์

ภาพเหมือนของเจฟฟรีย์ ชอเซอร์ (วาดในสมัยคริสต์ศตวรรษที่ 19 ปัจจุบันถือครองโดยหอสมุดแห่งชาติเวลส์)
เจฟฟรีย์ ชอเซอร์ (Geoffrey Chaucer; ค.ศ. 1343 - 25 ตุลาคม ค.ศ. 1400?) เป็นนักเขียน กวี นักปรัชญา ข้าราชการและนักการทูตชาวอังกฤษ ได้รับยกย่องว่าเป็นบิดาแห่งกวีนิพนธ์อังกฤษ แม้เขาจะเขียนงานไว้มากมาย แต่งานเขียนที่เป็นที่รู้จักมากที่สุดคืองานเขียนที่ยังไม่เสร็จ เรื่อง “ตำนานแคนเตอร์บรี”

**ผลสืบเนื่องและอนุสรณ์**
 วิทยาลัยชอเซอร์ (Chaucer College) วิทยาลัยระดับบัณฑิตศึกษาของมหาวิทยาลัยเคนท์ ประเทศอังกฤษ- ดาวเคราะห์น้อย 2984 ชอเซอร์ ตั้งชื่อตามนามสกุลของเขา- ภาพยนตร์เรื่อง A Knight's Tale ตั้งชื่อตามเรื่อง The Knight's Tale เรื่องหนึ่งในบรรดาเรื่องเล่าต่างๆ ใน “ตำนานแคนเตอร์บรี” และมีตัวละครชื่อ ชอเซอร์ ซึ่งคาดว่าเขาเขียนถึงตัวเอง ปรากฏอยู่ในเรื่องด้วย

**แหล่งข้อมูลอื่น**
  บทกวีของเจฟฟรีย์ ชอเซอร์ ที่ PoetryFoundation.org
หมวดหมู่:บุคคลที่เกิดในปี พ.ศ. 1886
หมวดหมู่:นักเขียนชาวอังกฤษ
ท่าอากาศยานชุมพร

ท่าอากาศยานชุมพร หรือ สนามบินชุมพร (Chumphon Airport) ตั้งอยู่ที่ อำเภอปะทิว จังหวัดชุมพร เป็นท่าอากาศยานในสังกัดกรมท่าอากาศยาน กระทรวงคมนาคม

**ประวัติ**
ท่าอากาศยานชุมพร ก่อสร้างตามมติคณะรัฐมนตรี เมื่อวันที่ 15 พฤษภาคม พ.ศ. 2533 เพื่อกระตุ้นและฟื้นฟูเศรษฐกิจของจังหวัดชุมพร หลังประสบภัยพายุไต้ฝุ่นเกย์ (เกิดขึ้นเมื่อวันที่ 4 พฤศจิกายน 2532) เริ่มก่อสร้างเมื่อปี พ.ศ. 2537 และเปิดทำการบินครั้งแรก เมื่อวันที่ 14 มีนาคม พ.ศ. 2541 ใช้งบประมาณ 530 ล้านบาท และได้รับการประกาศเป็นสนามบินศุลกากร เมื่อวันที่ 2 มีนาคม พ.ศ. 2543 ตั้งอยู่ในเขตตำบลชุมโค อำเภอปะทิว จังหวัดชุมพร มีพื้นที่รวม 2,485 ไร่ ห่างตัวเมืองชุมพรไปทางทิศเหนือประมาณ 38 ก.ม. มีสายการบินนกแอร์และสายการบินไทยแอร์เอเชียทำการบินอยู่ในปัจจุบัน รวม 2 สายการบิน
ในวันที่ 25 เมษายน พ.ศ. 2561 ที่ประชุมบอร์ดบริหารของบริษัท ท่าอากาศยานไทย หรือ ทอท. อนุมัติให้รับโอนสนามบินชุมพรเช่นเดียวกับสนามบินสกลนคร, ตาก และอุดรธานี มาบริหารต่อจากกรมท่าอากาศยาน คาดใช้เวลา 1-2 เดือน ในการเสนอมติให้กระทรวงคมนาคม และเสนอให้คณะรัฐมนตรี(ครม.)พิจารณาอนุมัติ 

**ข้อมูลท่าอากาศยาน**
ท่าอากาศยานชุมพร มีอาคารผู้โดยสารขนาดพื้นที่ใช้สอยรวม 5,400 ตารางเมตร รองรับผู้โดยสารได้จำนวน 300 คนต่อชั่วโมง ลานจอดรถยนต์รองรับได้จำนวน 120 คัน ท่าอากาศยานรองรับผู้โดยสารได้จำนวน 2,400 คนต่อวัน
ท่าอากาศยานชุมพร มีทางวิ่งขนาดกว้าง 45 เมตร ยาว 2,100 เมตร ลานจอดอากาศยานขนาดกว้าง 85 เมตร ยาว 200 เมตร รองรับอากาศยานได้ 32 เที่ยวบินต่อวัน

**รายชื่อสายการบิน**

**ดูเพิ่ม**
 รายชื่อท่าอากาศยานในประเทศไทย

**อ้างอิง**
ชุมพร
ชุมพร
หมวดหมู่:โครงสร้างพื้นฐานด้านการขนส่งในจังหวัดชุมพร
หมวดหมู่:สิ่งก่อสร้างตั้งแต่ พ.ศ. 2541
หมวดหมู่:สิ่งก่อสร้างในอำเภอปะทิว
ช
ท่าอากาศยานแพร่

ท่าอากาศยานแพร่ หรือ สนามบินแพร่ (Phrae Airport) VTCP ตั้งอยู่ที่ 72 หมู่ที่ 5 ถนนช่อแฮ ตำบลนาจักร อำเภอเมืองแพร่ จังหวัดแพร่ ห่างจากตัวเมืองไปทางทิศตะวันออกเฉียงใต้ประมาณ 3 กิโลเมตร เป็นท่าอากาศยานในสังกัดกรมท่าอากาศยาน กระทรวงคมนาคม

**ประวัติ**
ท่าอากาศยานแพร่ เป็นท่าอากาศยานที่สร้างขึ้นในสมัยช่วงสงครามโลกครั้งที่ 2 ซึ่งพื้นผิวทางวิ่งในช่วงแรกเป็นพื้นดินลูกรัง ภายหลังจากที่สงครามสงบลง จึงมอบหมายให้กองทัพอากาศดูแลและใช้ประโยชน์ ต่อมา สำนักงานการบินพลเรือน กระทรวงคมนาคม ในขณะนั้น ได้ดำเนินการพัฒนาเป็นท่าอากาศยานขนส่งผู้โดยสารและพัสดุในปี พ.ศ. 2495 โดยได้ดำเนินการปรับปรุงพื้นผิวทางวิ่งให้มีขนาด 30 x 1,200 เมตร และสร้างอาคารท่าอากาศยานเพื่อใช้ในกิจการการบินพลเรือน
ในปี พ.ศ. 2514 - 2516  กรมการบินพาณิชย์ ในขณะนั้น ได้ปรับปรุงผิวทางวิ่ง ทางขับและ ลานจอดเป็นพื้นผิวแอสฟัลท์ติคคอนกรีต (asphaltic-concrete) ทำให้ทางวิ่งมีขนาดกว้าง 30 เมตร และยาว 1,500 เมตร และ พ.ศ. 2517 - 2518 ได้สร้างอาคารท่าอากาศยานแพร่ในพื้นที่ปัจจุบัน จากนั้นในปี พ.ศ. 2524 - 2525  ได้ต่อเติมอาคารท่าอากาศยานให้มีขนาด 250 ตารางเมตร และในปี พ.ศ. 2533 กรมการบินพาณิชย์ได้ปรับปรุงต่อเติมอาคารผู้โดยสารพร้อมเครื่องปรับอากาศ พื้นที่ 432 ตารางเมตร และในปี พ.ศ. 2539 ได้สร้างหอบังคับการบินใหม่แยกออกจากอาคารผู้โดยสาร มีความสูง 7 ชั้น

**อาคารสถานที่**

**อาคารผู้โดยสาร**
อาคารผู้โดยสารท่าอากาศยานแพร่เป็นอาคาร 3 ชั้น ใช้งานจริง 1 ชั้น มีพื้นที่ 1,550 ตารางเมตร สามารถรองรับผู้โดยสารได้สูงสุด 374 คน/ชั่วโมง โดยแต่ละชั้นมีรายละเอียดดังนี้- ชั้น 1 เป็นโถงผู้โดยสารขาเข้าและขาออก และที่ทำการท่าอากาศยาน- ชั้น 2 และ 3 เป็นหอบังคับการบินเดิม
ลานจอดเครื่องบิน มีขนาดกว้าง 60 เมตร ยาว 180 เมตร สามารถจอดเครื่องบินขนาด เอทีอาร์ 72 ได้จำนวน 3 ลำ และมีหลุมจอดเฮลิคอปเตอร์ทั้งหมด 6 หลุม

**ทางวิ่ง (รันเวย์) และทางขับ (แท็กซี่เวย์)**
ท่าอากาศยานแพร่มีทางวิ่ง 1 ทางวิ่ง พื้นผิวแอสฟัลติกคอนกรีต (asphaltic-concrete) ขนาดกว้าง 30 เมตร ยาว 1,500 เมตร พร้อมพื้นที่ปลอดภัยปลายทางวิ่ง (blastpads) ขนาดกว้างข้างละ 45 เมตร และความยาวข้างละ 75 เมตร ซึ่งเป็นขนาดที่ไม่เหมาะสมต่อเครื่องบินขนาดใหญ่ กรมท่าอากาศยานจึงได้มีแผนที่จะขยายทางวิ่งให้มีความกว้าง 45 เมตร ยาว 2,100 เมตร ซึ่งจะช่วยให้มีสายการบินเปิดเส้นทางบินมายังแพร่เพิ่มมากขึ้น เนื่องจากเป็นขนาดทางวิ่งที่สามารถรองรับเครื่องบินขนาด โบอิง 737 และ แอร์บัส เอ320 ที่สายการบินหลายสายในประเทศไทยนิยมใช้
ทางขับมีทั้งหมด 1 ทางขับ พื้นผิวแอสฟัลติกคอนกรีต (asphaltic-concrete) ขนาดกว้าง 15 เมตร ยาว 145 เมตร

**รายชื่อสายการบิน**

**รายชื่อสายการบินที่ให้บริการในปัจจุบัน**
ไม่มีสายการบินพาณิชย์เปิดให้บริการ

**รายชื่อสายการบินที่เคยให้บริการ**

**สถิติ**

**ข้อมูลสถิติการขนส่งทางอากาศ**

**การเดินทางสู่ท่าอากาศยาน**
ท่าอากาศยานแพร่ตั้งอยู่ห่างจากทางหลวงแผ่นดิน 1022 เข้าไปประมาณ 330 เมตร โดยมีลานจอดรถยนต์กลางแจ้งหน้าอาคารผู้โดยสาร ซึ่งมีความจุ 60 คัน และที่ท่าอากาศยานมีบริการรถสาธารณะเข้าเมือง และบริการรถเช่า

**ดูเพิ่ม**
 รายชื่อท่าอากาศยานในประเทศไทย

**อ้างอิง**
แพร่
แพร่
หมวดหมู่:โครงสร้างพื้นฐานด้านการขนส่งในจังหวัดแพร่
หมวดหมู่:สิ่งก่อสร้างในอำเภอเมืองแพร่
ตราผ้าผูกคอลูกเสือประจำจังหวัด

ตราผ้าผูกคอลูกเสือประจำจังหวัด หรือ เครื่องหมายจังหวัด เป็นตราที่ใช้ในผ้าผูกคอลูกเสือของลูกเสือในแต่ละจังหวัดหรือเขตการปกครองในประเทศไทย ลักษณะของตราแต่ละดวงนั้น เป็นการดัดแปลงจากภาพตราประจำจังหวัดของไทยโดยตรงหรือรูปแบบอื่น ๆ ตามที่แต่ละจังหวัดกำหนด โดยรูปแบบของตราผ้าผูกคอลูกเสือประจำจังหวัด สำหรับจังหวัดที่จัดตั้งก่อน พ.ศ. 2510 นั้น ได้ถูกกำหนดไว้ตามใบแนบ 2 ท้ายกฎกระทรวง ฉบับที่ 1 (พ.ศ. 2510) ออกตามความในพระราชบัญญัติลูกเสือ พ.ศ. 2507 ประกาศในราชกิจานุเบกษา ฉบับพิเศษ หน้า 76 เล่ม 84 ตอนที่ 14 วันที่ 9 กุมภาพันธ์ 2510 โดยขนาดของเครื่องหมายจังหวัดในกฎกระทรวงระบุว่า
"เครื่องหมายจังหวัด ทำด้วยผ้ารูปสี่เหลี่ยมจัตุรัส ยาวด้านละ 5 เซนติเมตร"
สำหรับจังหวัดที่จัดตั้งหลังจากกฎกระทรวง ฉบับที่ 1 (พ.ศ. 2510) ออกตามความในพระราชบัญญัติลูกเสือ พ.ศ. 2507 ประกาศใช้นั้น รูปแบบของตราผ้าผูกคอลูกเสือประจำจังหวัดนั้น จะเป็นการดัดแปลงจากภาพตราประจำจังหวัดของไทยโดยตรง
ส่วนสีผ้าผูกคอลูกเสือในไทย หรือ สีประจำภาคศึกษา ได้ถูกกำหนดตามใบแนบ 1 ท้ายกฎกระทรวง ฉบับที่ 1 (พ.ศ. 2510) ออกตามความในพระราชบัญญัติลูกเสือ พ.ศ. 2507 ประกาศในราชกิจานุเบกษา ฉบับพิเศษ หน้า 75 เล่ม 84 ตอนที่ 14 วันที่ 9 กุมภาพันธ์ 2510 โดยแบ่งสีของผ้าผูกคอตามเขตของกิจการลูกเสือ ซึ่งเป็นการแบ่งเขตพื้นที่การศึกษาในอดีต เป็น 12 เขต ได้แก่
*#ffcb00 เขตที่ 1 - สีเหลือง 
*#009966 เขตที่ 2 - สีเขียว 
*#7eef01 เขตที่ 3 - สีตองอ่อน 
*#0099e0 เขตที่ 4 - สีฟ้า 
*#002460 เขตที่ 5 - สีน้ำเงิน 
*#b6151d เขตที่ 6 - สีแดงเลือดนก
*#890084 เขตที่ 7 - สีม่วง 
*#ff0068 เขตที่ 8 - สีบานเย็น 
*#5e0000 เขตที่ 9 - สีเลือดหมู
*#ff68ba เขตที่ 10 - สีชมพู 
*#ff3c00 เขตที่ 11 - สีแสด 
*#e2e91c เขตที่ 12 - สีไพล 
แผนที่แสดงการแบ่งจังหวัดตามสีผ้าผูกคอลูกเสือตามเขตของกิจการลูกเสือ

**ตราผ้าผูกคอลูกเสือประจำจังหวัด**

**เขตการศึกษาที่ 1 - ffcb00 สีเหลือง**

**เขตการศึกษาที่ 2 - 009966 สีเขียว**

**เขตการศึกษาที่ 3 - 7eef01 สีตองอ่อน**

**เขตการศึกษาที่ 4 - 0099e0 สีฟ้า**

**เขตการศึกษาที่ 5 - 002460 สีน้ำเงิน**

**เขตการศึกษาที่ 6 - b6151d สีแดงเลือดนก**

**เขตการศึกษาที่ 7 - 890084 สีม่วง**

**เขตการศึกษาที่ 8 - ff0084 สีบานเย็น**

**เขตการศึกษาที่ 9 - 5e0000 สีเลือดหมู**

**เขตการศึกษาที่ 10 - ff68ba สีชมพู**

**เขตการศึกษาที่ 11 - ff3c00 สีแสด**

**เขตการศึกษาที่ 12 - e2e91c สีไพล**

**ตราผ้าผูกคอลูกเสือประจำจังหวัดในอดีต**

**ดูเพิ่ม**
 ตราประจำจังหวัดของไทย- รายชื่อธงประจำจังหวัดของไทย- รายชื่อคำขวัญประจำจังหวัด- รายชื่อพันธุ์ไม้มงคลพระราชทานประจำจังหวัด- รายการดอกไม้ประจำจังหวัดของไทย- รายชื่อสัตว์น้ำประจำจังหวัดของไทย

**อ้างอิง**

**แหล่งข้อมูลอื่น**
  คลังภาพตราผ้าผูกคอลูกเสือประจำจังหวัด date=2008-09-24  จาก  thai-collector.com date=2008-03-11  (สมบัติส่วนตัวของเสริม สุนทรานนท์)-  คลังภาพตราผ้าผูกคอลูกเสือประจำจังหวัด date=2008-06-19  จาก  thaiscouting.com date=2008-06-19 
หมวดหมู่:สัญลักษณ์ประจำจังหวัดของไทย
หมวดหมู่:ลูกเสือไทย
โพรงกะโหลก

โพรงกะโหลก (cranial cavity or intracranial space) เป็นช่องว่างที่อยู่ภายในกะโหลกศีรษะ เป็นที่อยู่ของสมอง โพรงกะโหลกดาดด้วยเยื่อหุ้มสมอง และมีของเหลวที่ช่วยลดการกระแทก
โพรงกะโหลกเกิดจากกระดูกหุ้มสมอง 8 ชิ้น ได้แก่ กระดูกหน้าผาก (frontal) , กระดูกท้ายทอย (occipital) , กระดูกสฟีนอยด์ (sphenoid) , กระดูกเอทมอยด์ (ethmoid) , กระดูกข้างขม่อม (parietal) 2 ชิ้นและกระดูกขมับ (temporal) 2 ชิ้น (temporal) 
ความจุของโพรงกะโหลกของมนุษย์ผู้ใหญ่ประมาณ 1,200-1,700 ลูกบาศก์เซนติเมตร

**ดูเพิ่ม**
 ความดันในกะโหลก

**อ้างอิง**

**แหล่งข้อมูลอื่น**
  Anatomy of cranial cavity.
หมวดหมู่:บทความเกี่ยวกับ กายวิภาคศาสตร์ ที่ยังไม่สมบูรณ์
หมวดหมู่:กะโหลกศีรษะ
หมวดหมู่:ศีรษะและคอ
ท่าอากาศยานปัตตานี

ท่าอากาศยานปัตตานี หรือ สนามบินปัตตานี VTSK ตั้งอยู่ที่ ตำบลบ่อทอง อำเภอหนองจิก จังหวัดปัตตานี ห่างจากตัวเมืองไปทางทิศตะวันตกเฉียงใต้ประมาณ 16 กิโลเมตร เป็นท่าอากาศยานในสังกัดกรมท่าอากาศยาน กระทรวงคมนาคม ปัจจุบันใช้งานเฉพาะราชการทหาร ไม่เปิดให้บริการเชิงพาณิชย์

**ประวัติ**
สนามบินปัตตานี หรือที่เรียกว่า "สนามบินบ่อทอง" ก่อตั้งขึ้นโดยกองทัพอากาศ ซึ่งใช้ในภารกิจสนับสนุนทางทหาร แต่เนื่องจากความต้องการในการขนส่งทางอากาศสูงขึ้น จึงมีการขยายและปรับปรุงท่าอากาศยานให้เหมาะสม และบริษัทเดินอากาศไทย ได้ทำการบินไปยังท่าอากาศยานปัตตานี ใน พ.ศ. 2506 โดยใช้เครื่องบินดักลาส ดีซี-3 ต่อมาได้พัฒนาปรับปรุงทางวิ่งยาว 1,400 เมตร เพื่อรองรับการขึ้น-ลงของเครื่องบินใบพัดแบบBAe Avro-748 และเครื่องบินชอร์ทบราเทอร์แบบ SD 3-30/60 ที่มีใช้ในกิจการพลเรือนขณะนั้น
หลังจากเดินอากาศไทย ได้รวมกิจการกับการบินไทย ต่อมาประสบปัญหาการให้บริการบินในเส้นทางหาดใหญ่-ปัตตานีไปและกลับ โดยได้ให้บริการด้วยเครื่องบินแบบ เอทีอาร์ 72 เนื่องจากมีปริมาณการเดินทางของผู้โดยสารอยู่ในเกณฑ์ต่ำมาก จึงขอหยุดทำการบินในเส้นทางดังกล่าวเป็นการชั่วคราว ซึ่งก็ได้รับอนุมัติจากกระทรวงคมนาคมให้หยุดบินตั้งแต่วันที่ 5 มกราคม พ.ศ. 2536 จนถึงวันที่ 27 มีนาคม พ.ศ. 2536 และในที่สุดจึงได้หยุดทำการบินถาวรใน พ.ศ. 2537 ปัจจุบันมีแต่อากาศยานของทางราชการ และอากาศยานเช่าเหมาลำขนาดเล็กใช้บริการที่ท่าอากาศยานแห่งนี้เท่านั้น

**อาคารสถานที่**

**อาคารผู้โดยสาร**
ท่าอากาศยานปัตตานีมีอาคารผู้โดยสารขนาดเล็ก 1 หลัง พื้นที่ใช้สอย 530 ตารางเมตร และมีลานจอดอากาศยานขนาดกว้าง 60 เมตร ยาว 155 เมตร สามารถรองรับอากาศยานประเภท เอทีอาร์ 72 ได้

**ทางวิ่ง (รันเวย์) และทางขับ (แท็กซี่เวย์)**
ท่าอากาศยานปัตตานีมีทางวิ่งขนาดกว้าง 40 เมตร โดยไม่มีไหล่ทางวิ่ง และยาว 1,400 เมตร พร้อมพื้นที่ปลอดภัยปลายทางวิ่ง (blastpads) ขนาดกว้างข้างละ 40 เมตร และความยาวข้างละ 227 และ 52 เมตร และมีทางขับขนาดกว้าง 23 เมตร และยาว 120 เมตร จำนวน 2 เส้น

**รายชื่อสายการบิน**

**การใช้งานในปัจจุบัน**
ไม่มีสายการบินพาณิชย์เปิดให้บริการ มีแต่อากาศยานของทางราชการ ใช้บริการที่ท่าอากาศยานแห่งนี้ โดยล่าสุดในปี 2559 มีการใช้งานจำนวน 12 เที่ยวบิน

**สายการบินที่เคยให้บริการ**

**การเดินทางสู่ท่าอากาศยาน**
ท่าอากาศยานปัตตานีตั้งอยู่ริมทางหลวงแผ่นดินหมายเลข 42 (ถนนเพชรเกษมสายปัตตานี–นราธิวาส)

**อ้างอิง**
ปัตตานี
ปัตตานี
หมวดหมู่:โครงสร้างพื้นฐานด้านการขนส่งในจังหวัดปัตตานี
หมวดหมู่:อำเภอหนองจิก
หมวดหมู่:ท่าอากาศยานที่ก่อตั้งในปี พ.ศ. 2506
ท่าอากาศยานสุรินทร์ภักดี

สนามบินทหารบกสุรินทร์ภักดี หรือ ท่าอากาศยานสุรินทร์ภักดี หรือ สนามบินสุรินทร์ภักดี VTUJ ตั้งอยู่ที่ หมู่ 7 ถนนคชสาร ตำบลนอกเมือง อำเภอเมืองสุรินทร์ จังหวัดสุรินทร์ ห่างจากศาลากลางจังหวัดประมาณ 2 กิโลเมตร เดิมเป็นสนามบินของกองทัพบกใช้สำหรับจังหวัดขุขันธ์และจังหวัดสุรินทร์ ต่อมาได้มอบหมายให้องค์การบริหารส่วนจังหวัดสุรินทร์ เป็นผู้ดำเนินการ แต่เนื่องจากกฎหมายว่าด้วยการกระจายอำนาจไม่ได้อนุญาตให้องค์กรปกครองส่วนท้องถิ่น ดำเนินการเกี่ยวกับกิจการการบิน จึงต้องมีการถ่ายโอนให้กรมท่าอากาศยานเป็นผู้ดูแล และให้องค์การบริหารส่วนจังหวัดสุรินทร์ เป็นหน่วยสนับสนุน 

**ประวัติ**
สนามบินสุรินทร์ ลงทุน 30 ล้านบาท สร้างโดยองค์การบริหารส่วนจังหวัดสุรินทร์ แรกเริ่มเปิดสนามบินมีสายการบิน บางกอกแอร์เวย์ มาทำการบินที่สนามบิน 3 เที่ยวต่อสัปดาห์ แต่เกิดปัญหาเนื่องจากขาดทุนจึงยกเลิกเส้นทาง ต่อมาได้มีสายการบิน แอร์อันดามัน มาทำการบิน 3 เที่ยวต่อสัปดาห์ แต่ก็ประสบปัญหาขาดทุนจึงต้องปิดกิจการและยกเลิกเส้นทาง
พ.ศ. 2552 สายการบินพีบีแอร์ ได้เข้ามาเปิดเส้นทางบินสุวรรณภูมิ - สุรินทร์ แต่เนื่องจากบริษัทประสบปัญหาทางการเงินจึงต้องประกาศปิดกิจการและยกเลิกทำการบิน โดยทำการบินได้เพียง 3 วัน
ในปี พ.ศ. 2554 สายการบินไทยรีเจียนัลแอร์ไลน์ได้ทำการเปิดเส้นทางบินสุวรรณภูมิ - สุรินทร์ โดยใช้เครื่องบินขนาดเล็กมาทำการบิน
พ.ศ. 2556  สายการบินนกแอร์ร่วมมือกับองค์การบริหารส่วนจังหวัดสุรินทร์ และหน่วยงานเอกชนเตรียมเปิดเส้นทางบินดอนเมือง - สุรินทร์ เพื่อรองรับการท่องเที่ยวและการลงทุนโดยจะใช้เครื่องบินแบบ SAAB 340 มาทำการบิน ซึ่งคาดว่าจะสามารถเปิดการบินได้ภายในปลายนี้  2556 แต่ก็ไม่สามารถดำเนินการได้ 
พ.ศ. 2557 สายการบิน กานต์แอร์ ขออนุญาตทำการบินในเส้นทาง กรุงเทพ-สุรินทร์ ช่วงเทศกาลงานช้าง แต่ประสบปัญหาด้านความปลอดภัยของสนามบินสุรินทร์ ทำให้ยกเลิกไป
พ.ศ. 2558 สายการบิน กานต์แอร์ ได้รับการอนุมัติจากกรมการบินพลเรือน เมื่อวันที่ 13 สิงหาคม 2558 ให้สามารถเปิดทำการบินแบบประจำในเส้นทางสายรองและย่อยภายในประเทศ กรุงเทพ-สุรินทร์ แต่ก็ยังไม่ได้ทำการบิน
พ.ศ. 2559 สายการบิน อาร์แอร์ไลน์ ได้เตรียมการเปิดทำการบินในเส้นทางดังกล่าว และมีแผนจะเปิดทำการบินในเดือนพฤษภาคมของปีดังกล่าว แต่ก็ยังไม่ได้ทำการบิน

**การใช้งานปัจจุบัน**
ปัจจุบันใช้เป็นฐานปฏิบัติการของหน่วยปฏิบัติการฝนหลวงจังหวัดสุรินทร์ กรมฝนหลวงและการบินเกษตร และมีกองทหารรักษาการณ์คือ กองร้อยลาดตระเวนระยะไกล กองกำลังสุรนารี

**อาคารสถานที่**

**อาคารผู้โดยสาร ลานจอดอากาศยาน**
 หอบังคับการบินสูง 4 ชั้น- อาคารผู้โดยสารหลังเดียว  ขาเข้า 70 คน ขาออก 70 คน อาคารสูง 1 ชั้น - หลุมจอดอากาศยานสามารถรองรับเครื่องบินขนาดรุ่น เอทีอาร์ 72

**ลานบิน**
สนามบินสุรินทร์ภักดี ประกอบไปด้วยทางวิ่งความยาว 0 ความกว้าง 0 อยู่เหนือจากระดับน้ำทะเล m ทิศทางรันเวย์คือ 01/19 หรือ 010° และ 190° พื้นผิวคอนกรีตและแอสฟอลต์คอนกรีต

**รายชื่อสายการบิน**

**สายการบินที่เคยให้บริการ**

**เหตุการณ์**
 เมื่อวันที่ 8 กรกฎาคม พ.ศ. 2528 พระบาทสมเด็จพระเจ้าอยู่หัวฯ และสมเด็จพระนางเจ้าฯ พระบรมราชินีนาถ พร้อมด้วยสมเด็จพระเทพรัตนราชสุดาฯ สยามบรมราชกุมารี สมเด็จพระเจ้าลูกเธอเจ้าฟ้าจุฬาภรณวลัยลักษณ์อัครราชกุมารี เสด็จพระราชดำเนินพระราชทานเพลิงศพหลวงปู่ดูลย์ อตุโล โดยเครื่องบินพระที่นั่ง ซี-123 โปร์ไวเดอร์ ถึงท่าอากาศยานสุรินทร์ภักดี

**อ้างอิง**

**แหล่งข้อมูลอื่น**
  เว็บไซต์จังหวัดสุรินทร์ date=2016-04-08 
หมวดหมู่:โครงสร้างพื้นฐานด้านการขนส่งในจังหวัดสุรินทร์
หมวดหมู่:สิ่งก่อสร้างในอำเภอเมืองสุรินทร์
สุรินทร์ภักดี
สุรินทร์ภักดี
หมวดหมู่:ท่าอากาศยานที่ปิดกิจการในประเทศไทย
สถานีย่อย:การทหาร/วันนี้ในอดีต/ 25 พฤษภาคม

===== 25 พฤษภาคม =**
- พ.ศ. 2481 (ค.ศ. 1938) - สงครามกลางเมืองสเปน: การทิ้งระเบิดที่เมือง Alicante มีผู้เสียชีวิต 313 คน- พ.ศ. 2483 (ค.ศ. 1940) - สงครามโลกครั้งที่สอง: ยุทธภูมิดันเคิร์กเริ่มต้น- พ.ศ. 2506 (ค.ศ. 1953) - การทดลองระเบิดปรมาณู: สหรัฐอเมริกาได้ทดลองปืนใหญ่กระสุนนิวเคลียร์เป็นครั้งแรกและครั้งเดียวในประวัติศาสตร์
จดหมายเหตุเดือนพฤษภาคม
กระจุกดาว

กระจุกดาว M80 เป็นกระจุกดาวทรงกลม
ไฟล์:Hyades.png|thumb|250px|กระจุกดาวไฮยาดีสในกลุ่มดาววัว เป็นกระจุกดาวเปิด
กระจุกดาว (Star Cluster) คือกลุ่มของดาวฤกษ์ที่อยู่ด้วยกันด้วยแรงดึงดูดจากความโน้มถ่วง สามารถแบ่งได้เป็นสองประเภทใหญ่ ๆ คือ กระจุกดาวทรงกลม เป็นกลุ่มของดาวฤกษ์อายุมากนับแสนดวงที่อยู่ด้วยกันด้วยแรงดึงดูดค่อนข้างมาก กับ กระจุกดาวเปิด ที่มีดาวฤกษ์น้อยกว่า เพียงไม่กี่ร้อยดวงในกลุ่ม เป็นดาวฤกษ์อายุน้อย และมีแรงดึงดูดต่อกันเพียงหลวม ๆ กระจุกดาวเปิดอาจเกิดการรบกวนจากแรงโน้มถ่วงของเมฆโมเลกุลขนาดยักษ์ในยามที่มันเคลื่อนผ่านไปในกาแล็กซี แต่ดาวสมาชิกในกระจุกดาวยังคงเคลื่อนที่ไปในทิศทางเดียวกันได้แม้จะไม่มีแรงโน้มถ่วงดึงดูดระหว่างกันแล้ว ในกรณีนี้จะเรียกมันว่า ชุมนุมดาว (stellar association) หรือบางครั้งอาจเรียกว่า กลุ่มเคลื่อนที่ (moving group)

**ดูเพิ่ม**
 กระจุกดาวทรงกลม- กระจุกดาวเปิด

**แหล่งข้อมูลอื่น**
  กระจุกดาว date=2011-08-24 , SEDS Messier pages-  Encyclopaedia Britannica, Star cluster - full article-  ค้นพบกระจุกดาวขนาดใหญ่ในทางช้างเผือก
กระจุกดาว
หมวดหมู่:สาธารณสุข

หมวดหมู่:บริการสุขภาพ
หมวดหมู่:สุขภาพ
หมวดหมู่:วิทยาศาสตร์สุขภาพ
หมวดหมู่:สำนักงานหลักประกันสุขภาพแห่งชาติ (สปสช.)
หมวดหมู่:ปริมณฑลสาธารณะ
ฟังก์ชันเอกฐาน

ฟังก์ชันเอกฐาน เป็นฟังก์ชันที่ถูกกำหนดในช่วง  โดยมีลักษณะไม่ต่อเนื่อง ตัวอย่างฟังก์ชันนี้เช่น ฟังก์ชันอิมพัลส์หนึ่งหน่วย เป็นต้น
หมวดหมู่:ฟังก์ชันและการจับคู่
แฟนคลับ

แฟนคลับ (fan club) คือกลุ่มคนที่คลั่งไคล้หรืออุทิศตนให้กับบุคคล กลุ่ม แนวความคิด หรือในบางครั้งกับสิ่งไม่มีชีวิต (เช่น อาคารที่มีชื่อเสียง) แฟนคลับส่วนใหญ่จะทุ่มเทเวลาและสิ่งของเพื่อสนับสนุน ในบางครั้งจะมีการตั้งแฟนคลับอย่างเป็นทางการ โดยดำเนินการร่วมกับกลุ่มหรือบุคคลที่เกี่ยวข้องกับสิ่งที่ชื่นชอบโดยตรง แฟนคลับส่วนใหญ่จะเป็นนักแสดง ดารา นักร้อง วงดนตรี นักกีฬา ทีมฟุตบอล เป็นต้น

**อ้างอิง**
หมวดหมู่:สังคมมนุษย์
ดิแรกเดลตาฟังก์ชัน

เส้นลูกศรชี้ขึ้นแสดงดิแรกเดลตาฟังก์ชัน
ฟังก์ชันเดลตา (Dirac delta หรือ Dirac delta function)  ที่มีค่าเป็น 0 ทุกที่ยกเว้นที่  ที่มีค่าเป็นอนันต์ เสนอขึ้นโดย พอล ดิแรก นักฟิสิกส์ทฤษฎีชาวอังกฤษ
หมวดหมู่:การประมวลผลสัญญาณดิจิทัล
หมวดหมู่:ฟังก์ชันและการจับคู่
กระจุกดาราจักร

กระจุกดาราจักร (galaxy cluster) เป็นวัตถุอวกาศขนาดใหญ่ที่รวมตัวกันด้วยแรงดึงดูดจากความโน้มถ่วงระหว่างดาราจักร นับเป็นโครงสร้างที่ใหญ่ที่สุดของเอกภพ รูปแบบการเกิดโครงสร้างเช่นนี้ร่วมกับสสารมืดที่เย็นจัด เกิดจากโครงสร้างขนาดเล็กแตกสลายลงก่อนแล้วค่อยๆ รวมตัวกันจนกลายเป็นโครงสร้างขนาดใหญ่ คือกระจุกของดาราจักร ซึ่งเริ่มก่อตัวมาตั้งแต่หนึ่งหมื่นล้านปีมาแล้วจนถึงปัจจุบัน กลุ่มและกระจุกดาราจักรอาจประกอบด้วยดาราจักรจำนวนเพียงสิบไปจนถึงหมื่นดาราจักร และตัวกระจุกเองอาจเกี่ยวโยงกับกลุ่มที่ใหญ่กว่า เรียกว่า กลุ่มกระจุกดาราจักร (supercluster)
หมวดหมู่:กลุ่มดาราจักร
หมวดหมู่:ดาราจักร
หมวดหมู่:โครงสร้างขนาดใหญ่ในเอกภพ
โจเซฟ คิททินเจอร์

โจเซฟ คิททินเจอร์ หรือ   โจ คิทเทนเจอร์ มีชื่อเต็มว่า โจเซฟ วิลเลี่ยม คิททินเจอร์ 2 (Joseph Kittinger หรือ Joe Kittenger; ชื่อเต็ม Joseph William Kittinger II) เป็นชาวอเมริกัน เกิดในวันที่ 27  เป็นนักบิน และเป็นผู้ทดสอบทดลองขับ เครื่องบินรุ่นต่าง ๆ  ในกองทัพอากาศของสหรัฐอเมริกา รวมไปถึงการทดสอบการบินในองค์การนาซาด้วย

**ผลงาน**
เป็นผู้ร่วมเริ่มต้นในโครงการการบินของนาซา ซึ่งโครงการที่ทำการทดลองมีชื่อว่าโครงการบอลลูน (Project Manhigh) โดยมีโจเซฟเป็นผู้ทดสอบในการบิน และต้องปล่อยให้บอลลูนลอยสูงขึ้นไปจนถึงชั้นอากาศนอกสุด เท่าที่จะทำได้ เพื่อทดสอบดูว่ามนุษย์จะทนอยู่ในแคปซูลบอลลูนที่ทดสอบได้หรือไม่

**แหล่งข้อมูลอื่น**
   Time date=2007-05-04 -   USAF Museum Fact Sheet-   USAF People, Colonel Joe Kittinger Jr. date=2007-02-19 -   Overview of his life date=2003-06-20 -   Interview with Kittinger date=2007-03-05 -  Airman Quarterly (Magazine of America's Air Force) article "Leap of Faith"-   Forbes article "Adventurer: One Giant Step"-   Forbes article "Above His Peers" date=2012-11-12 -   Radio Free Europe/Radio Liberty article "Aviation Pioneer Recognized For Parachute Jump From Edge Of Space"

**วิดีโอ**
 The  Project Excelsiorfix-attempted=yes  jump, shown in detail with color archive footage.-  Video: First man In Space - Skydiving from the edge of the world date=2010-05-31 -  Joseph Kittinger getting suited up for a test flight date=2011-12-22  23 minute video, no sound
2565
หมวดหมู่:ทหารอากาศชาวอเมริกัน
หมวดหมู่:นักบินชาวอเมริกัน
หมวดหมู่:บุคลากรในองค์การนาซา
หมวดหมู่:บุคคลจากออร์แลนโด
หมวดหมู่:ทหารในสงครามเวียดนาม
หมวดหมู่:นักบินที่ถูกยิงตก
หมวดหมู่:เชลยศึกสงครามเวียดนาม
แม่แบบ:เหตุการณ์ปัจจุบัน/2551 มิถุนายน 1

*การชุมนุมของพันธมิตรประชาชนเพื่อประชาธิปไตย พ.ศ. 2551:
**ศิริลักษณ์ ผ่องโชค นักแสดงชื่อดังสังกัดช่อง 3 เปิดตัวร่วมชุมนุมกับพันธมิตรประชาชนเพื่อประชาธิปไตย (พธม.) ที่เชิงสะพานมัฆวานรังสรรค์ โดยได้ร้องเพลง "สยามเมืองยิ้ม" สร้างความฮือฮาให้แก่ผู้ชุมนุม  (ผู้จัดการออนไลน์)
}
พระวรวงศ์เธอ พระองค์เจ้านฤมลมณีรัตน

พระวรวงศ์เธอ พระองค์เจ้านฤมลมณีรัตน พระนาม หม่อมเจ้านฤมล เป็นพระธิดาในสมเด็จพระเจ้าบรมวงศ์เธอ กรมพระยาเดชาดิศร ต้นราชสกุลเดชาติวงศ์ พระราชโอรสในพระบาทสมเด็จพระพุทธเลิศหล้านภาลัย ประสูติแต่เจ้าจอมมารดานิ่ม ธิดาเจ้าพระยาพระคลัง (หน) ประสูติเมื่อใดไม่ปรากฏ แต่คาดว่าหลัง พ.ศ. 2354 เพราะประสูติหลังพระเจ้าบรมวงศ์เธอ พระองค์เจ้าดวงเดือน 
ในปี พ.ศ. 2395 พระบาทสมเด็จพระจอมเกล้าเจ้าอยู่หัว มีพระราชดำริจะสนองพระเดชพระคุณสมเด็จพระเจ้าบรมวงศ์เธอ กรมพระยาเดชาดิศร พระเจ้าพี่ยาเธอที่ทรงนับถือสนิทคุ้นเคย จึงสถาปนาหม่อมเจ้านฤมล พระธิดาองค์ใหญ่ในกรมพระยาเดชาดิศร และเป็นพระเจ้าหลานเธอผู้ใหญ่พระองค์หนึ่งในพระบาทสมเด็จพระพุทธเลิศหล้านภาลัย ขึ้นเป็น พระวรวงศ์เธอ พระองค์เจ้านฤมลมณีรัตน พระนามมีความหมายว่า แก้วมณีอันบริสุทธิ์ เพราะประพฤติพระองค์สนองพระเดชพระคุณกรมพระยาเดชดิศรมาตลอด ขวนขวายงานการต่าง ๆ เป็นอันมาก สมควรเป็นพระองค์เจ้า
พระองค์สิ้นพระชนม์ปีใดไม่ปรากฏ แต่ทราบว่ามีพระชันษา 54 ปี

**อ้างอิง**
หมวดหมู่:พระวรวงศ์เธอ
หมวดหมู่:พระองค์เจ้าตั้ง
หมวดหมู่:ราชสกุลเดชาติวงศ์
หมวดหมู่:พระองค์เจ้าหญิง
พระเจ้าบรมวงศ์เธอ เจ้าฟ้านภาจรจำรัสศรี ภัทรวดีราชธิดา

พระเจ้าบรมวงศ์เธอ เจ้าฟ้านภาจรจำรัสศรี ภัทรวดีราชธิดา (5 พฤษภาคม พ.ศ. 2427 – 31 สิงหาคม พ.ศ. 2432) เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่พระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา

**พระประวัติ**
พระเจ้าบรมวงศ์เธอ เจ้าฟ้านภาจรจำรัสศรี ภัทรวดีราชธิดา ประสูติเมื่อวันจันทร์ ขึ้น 11 ค่ำ เดือน 6 ปีวอก ฉศก จุลศักราช 1246 ตรงกับวันที่ 5 พฤษภาคม พ.ศ. 2427 เป็นพระราชบุตรพระองค์ที่ 50 ในพระบาทสมเด็จพระจุลจอมเกล้าเจ้าอยู่หัว ประสูติแต่พระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา มีพระเชษฐาและพระขนิษฐาร่วมพระชนนีคือ สมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ สมเด็จพระเจ้าบรมวงศ์เธอ เจ้าฟ้ามาลินีนภดารา ศิรินิภาพรรณวดี กรมขุนศรีสัชนาลัยสุรกัญญา และสมเด็จพระเจ้าบรมวงศ์เธอ เจ้าฟ้านิภานภดล วิมลประภาวดี กรมขุนอู่ทองเขตขัตติยนารี
เมื่อแรกประสูติมีพระนามว่า พระเจ้าลูกเธอ พระองค์เจ้าเขจรจำรัส แต่พระบาทสมเด็จพระจุลจอมเกล้าเจ้าอยู่หัวมิโปรด จึงพระราชทานพระนามใหม่ว่า พระเจ้าลูกเธอ พระองค์เจ้านภาจรจำรัสศรี และในปี พ.ศ. 2431 พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ สถาปนาพระราชโอรสและพระราชธิดาที่ประสูติแต่พระอรรคชายาเธอขึ้นเป็นเจ้าฟ้า พระองค์จึงมีพระอิสริยยศเป็น พระเจ้าลูกเธอ เจ้าฟ้านภาจรจำรัสศรี ภัทรวดีราชธิดา
พระเจ้าลูกเธอ เจ้าฟ้านภาจรจำรัสศรี ภัทรวดีราชธิดาประชวรเป็นไข้มาตั้งแต่วันที่ 8 สิงหาคม พ.ศ. 2432 พระอาการทรงและทรุดเรื่อยมาจนกระทั่งสิ้นพระชนม์ในวันที่ 31 สิงหาคม ศกนั้น เวลาเช้า 5 โมงเศษ สิริพระชันษา 31 ประดิษฐานพระศพในหอธรรมสังเวช และโปรดเกล้าฯ ให้สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร เสด็จฯ แทนพระองค์ไปทอดผ้าสดับปกรณ์ และได้รับพระราชทานเพลิงพระศพ ณ พระเมรุ ท้องสนามหลวง เมื่อวันพฤหัสบดีที่ 6 กุมภาพันธ์ พ.ศ. 2433

**พระอิสริยยศ**
 5 พฤษภาคม พ.ศ. 2427 – พ.ศ. 2427 : พระเจ้าลูกเธอ พระองค์เจ้าเขจรจำรัส- พ.ศ. 2427 – พ.ศ. 2431 : พระเจ้าลูกเธอ พระองค์เจ้านภาจรจำรัสศรี- พ.ศ. 2431 – 23 ตุลาคม พ.ศ. 2453 : พระเจ้าลูกเธอ เจ้าฟ้านภาจรจำรัสศรี ภัทรวดีราชธิดา- 23 ตุลาคม พ.ศ. 2453 : พระเจ้าน้องนางเธอ เจ้าฟ้านภาจรจำรัสศรี ภัทรวดีราชธิดา- 26 พฤศจิกายน พ.ศ. 2468 : พระเจ้าพี่นางเธอ เจ้าฟ้านภาจรจำรัสศรี ภัทรวดีราชธิดา- 10 กรกฎาคม พ.ศ. 2478 : พระเจ้าบรมวงศ์เธอ เจ้าฟ้านภาจรจำรัสศรี ภัทรวดีราชธิดา

**พงศาวลี**

**อ้างอิง**
 เชิงอรรถ
 บรรณานุกรม- จำนวนหน้า=398- จำนวนหน้า=296
หมวดหมู่:พระเจ้าบรมวงศ์เธอ ชั้น 5
หมวดหมู่:เจ้าฟ้าหญิง
หมวดหมู่:พระราชธิดาในรัชกาลที่ 5
หมวดหมู่:เจ้านายไทยที่สิ้นพระชนม์ตั้งแต่ทรงพระเยาว์
พระเจ้าบรมวงศ์เธอ พระองค์เจ้าสุวพักตร์วิไลยพรรณ

พระเจ้าบรมวงศ์เธอ พระองค์เจ้าสุวพักตร์วิไลยพรรณ (2 พฤษภาคม พ.ศ. 2416 – 30 กรกฎาคม พ.ศ. 2473) เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าคุณพระประยุรวงศ์

**พระประวัติ**
พระเจ้าบรมวงศ์เธอ พระองค์เจ้าสุวพักตร์วิไลยพรรณเป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าคุณพระประยุรวงศ์ (ธิดาเจ้าพระยาสุรวงศ์ไวยวัฒน์ (วร บุนนาค) กับท่านผู้หญิงอิ่ม) เมื่อวันศุกร์ ขึ้น 6 ค่ำ เดือน 6 ปีระกา เบญจศก จุลศักราช 1235 ตรงกับวันที่ 2 พฤษภาคม พ.ศ. 2416 มีพระโสทรเชษฐภคินีและพระโสทรขนิษฐา 2 พระองค์ ซึ่งมีพระนามที่คล้องจองกันได้แก่พระเจ้าบรมวงศ์เธอ กรมขุนสุพรรณภาควดีพระองค์เจ้าสุวพักตร์วิไลยพรรณและพระเจ้าบรมวงศ์เธอ พระองค์เจ้าบัณฑรวรรณวโรภาษ ส่วนสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร ทรงเรียกพระองค์ว่า "พี่กลาง" 
พระเจ้าบรมวงศ์เธอ พระองค์เจ้าสุวพักตร์วิไลยพรรณ สิ้นพระชนม์ในรัชสมัยพระบาทสมเด็จพระปกเกล้าเจ้าอยู่หัว ณ ตำหนักในสวนสุนันทา พระราชวังดุสิต เมื่อวันพุธ เดือน 9 ขึ้น 5 ค่ำ ปีมะเมีย โทศก จุลศักราช 1292 ตรงกับวันที่ 30 กรกฎาคม พ.ศ. 2473 สิริพระชันษา 57 พรรษา พระราชทานเพลิงพระศพเมื่อวันที่ 20 มีนาคม พ.ศ. 2476 ณ พระเมรุ วัดเทพศิรินทราวาสราชวรวิหาร

**พระเกียรติยศ**

**พระอิสริยยศ**
 2 พฤษภาคม พ.ศ. 2416 – 23 ตุลาคม พ.ศ. 2453 : พระเจ้าลูกเธอ พระองค์เจ้าสุวพักตร์วิไลยพรรณ- 23 ตุลาคม พ.ศ. 2453 – 30 กรกฎาคม พ.ศ. 2473 : พระเจ้าพี่นางเธอ พระองค์เจ้าสุวพักตร์วิไลยพรรณ- 10 กรกฎาคม พ.ศ. 2478 : พระเจ้าบรมวงศ์เธอ พระองค์เจ้าสุวพักตร์วิไลยพรรณ

**เครื่องราชอิสริยาภรณ์**
2451

**พงศาวลี**

**อ้างอิง**
หมวดหมู่:พระเจ้าบรมวงศ์เธอ ชั้น 5
หมวดหมู่:พระองค์เจ้าหญิง
หมวดหมู่:พระราชธิดาในรัชกาลที่ 5
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายใน)
หมวดหมู่:ผู้ได้รับเหรียญรัตนาภรณ์ จ.ป.ร.2‎
หมวดหมู่:ผู้ได้รับเหรียญรัตนาภรณ์ ว.ป.ร.2‎
หมวดหมู่:ผู้ได้รับเหรียญรัตนาภรณ์ ป.ป.ร.2‎
พระเจ้าบรมวงศ์เธอ พระองค์เจ้าบัณฑรวรรณวโรภาษ

พระเจ้าบรมวงศ์เธอ พระองค์เจ้าบัณฑรวรรณวโรภาษ (25 พฤษภาคม พ.ศ. 2418 – 15 พฤษภาคม พ.ศ. 2434) เป็นพระราชธิดาพระองค์ที่ 17 ในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าคุณพระประยุรวงศ์ (ธิดาเจ้าพระยาสุรวงษ์ไวยวัฒน์ (วร บุนนาค) และท่านผู้หญิงอิ่ม (ต้นสกุลมาแต่เชื้อจีน)) พระองค์สิ้นพระชนม์เมื่อวันที่ 15 พฤษภาคม พ.ศ. 2434 ขณะพระชันษา 15 ปี พระราชทานเพลิงพระศพ ณ พระเมรุ วัดเทพศิรินทราวาสราชวรวิหาร

**พระเกียรติยศ**

**พระอิสริยยศ**
พระเจ้าลูกเธอ พระองค์เจ้าบัณฑวรรณวโรภาษ (25 พฤษภาคม พ.ศ. 2418 - 23 ตุลาคม พ.ศ. 2453)
*พระเจ้าพี่นางเธอ พระองค์เจ้าบัณฑวรรณวโรภาษ (23 ตุลาคม พ.ศ. 2453 - 15 พฤษภาคม พ.ศ. 2434)
ภายหลังสิ้นพระชนม์
*พระเจ้าบรมวงศ์เธอ พระองค์เจ้าบัณฑวรรณวโรภาษ (10 กรกฎาคม พ.ศ. 2478)

**พงศาวลี**

**อ้างอิง**
 ราชกิจจานุเบกษา,  ข่าวสิ้นพระชนม์ (พระเจ้าลูกเธอ พระองค์เจ้าบัณฑรวรรณวโรภาษ), เล่ม 8, ตอน 7, 17 พฤษภาคม พ.ศ. 2434, หน้า 55 
หมวดหมู่:พระเจ้าบรมวงศ์เธอ ชั้น 5
หมวดหมู่:พระองค์เจ้าหญิง
หมวดหมู่:พระราชธิดาในรัชกาลที่ 5
หมวดหมู่:สกุลบุนนาค
หมวดหมู่:เจ้านายไทยที่สิ้นพระชนม์ตั้งแต่ทรงพระเยาว์
พระเจ้าบรมวงศ์เธอ พระองค์เจ้าเยาวภาพงศ์สนิท

พระเจ้าบรมวงศ์เธอ พระองค์เจ้าเยาวภาพงศ์สนิท (28 สิงหาคม พ.ศ. 2427 – 13 มิถุนายน พ.ศ. 2477) เป็นพระราชธิดาพระองค์ที่ 52 ในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาหม่อมราชวงศ์เนื่อง (พระธิดาในพระวรวงศ์เธอ พระองค์เจ้าสายสนิทวงศ์) ประสูติในพระบรมมหาราชวัง เมื่อวันพฤหัสบดี ขึ้น 8 ค่ำ เดือน 10 ปีวอก ฉศก จ.ศ. 1246 ตรงกับวันที่ 28 สิงหาคม พ.ศ. 2427 มีพระโสทรอนุชา 1 พระองค์ คือ สมเด็จพระเจ้าบรมวงศ์เธอ กรมพระยาชัยนาทนเรนทร
เจ้าจอมมารดาหม่อมราชวงศ์เนื่องถึงแก่อนิจกรรมเมื่อวันที่ 23 พฤศจิกายน พ.ศ. 2428สมเด็จพระศรีสวรินทิราบรมราชเทวี พระพันวัสสาอัยยิกาเจ้าทรงรับพระเจ้าลูกเธอ พระองค์เจ้าเยาวภาพงศ์สนิทและสมเด็จพระเจ้าบรมวงศ์เธอ กรมพระยาชัยนาทนเรนทรพระโสทรอนุชามาอุปการะ
พระองค์เจ้าเยาวภาพงศ์สนิทได้ทรงบำเพ็ญพระองค์สนองพระมหากรุณาธิคุณมาตลอดพระชนมชีพ ทรงสนพระทัยประกอบเครื่องเสวยถวาย ทั้งในยามทรงพระประชวร และยามปกติ โดยทรงเลือกเครื่องปรุงที่มีคุณค่าทางอาหารเป็นพระโอสถไปในตัว ด้วยทรงได้รับความรู้จากพระอัยกาฝ่ายพระมารดา คือพระวรวงศ์เธอ พระองค์เจ้าสายสนิทวงศ์ ซึ่งทรงดำรงตำแหน่งประมุขกรมหมอหลวง และเป็นแพทย์ประจำพระองค์พระบาทสมเด็จพระจุลจอมเกล้าเจ้าอยู่หัวด้วย
พระเจ้าบรมวงศ์เธอ พระองค์เจ้าเยาวภาพงศ์สนิท สิ้นพระชนม์ในสมัยรัชกาลที่ 7 เมื่อวันที่ 13 มิถุนายน พ.ศ. 2477 สิริพระชันษา 49 ปี พระราชทานเพลิงพระศพ ณ พระเมรุ วัดเบญจมบพิตรดุสิตวนารามราชวรวิหาร 
ตำหรับสายเยาวภา เกิดขึ้นจากการรวบรวม-เรียบเรียง จากบรรดาพระประยูรญาติ ข้าหลวง และคณะครูโรงเรียนสายปัญญา ได้พร้อมใจกันเขียนตำรับอาหารคาวหวานตำรับสายเยาวภาของสายปัญญาสมาคม เพื่อพิมพ์เป็นหนังสือแจกในงานพระราชทานเพลิงศพ พระเจ้าบรมวงศ์เธอ พระองค์เจ้าเยาวภาพงศ์สนิทต่อมาสมเด็จพระเจ้าบรมวงศ์เธอ กรมพระยาชัยนาทนเรนทร ได้ประทานลิขสิทธิ์แก่ หม่อมราชวงศ์เตื้อง สนิทวงศ์ (อาจารย์ใหญ่คนแรกของโรงเรียนสายปัญญา)
ไฟล์:เยาวภาพงษ์สนิทและรังสิตประยุรศักดิ์.jpg|thumb|right|พระองค์เจ้าเยาวภาพงศ์สนิทและสมเด็จพระเจ้าบรมวงศ์เธอ กรมพระยาชัยนาทนเรนทร

**พระเกียรติยศ**

**พระอิสริยยศ**
 พระเจ้าลูกเธอ พระองค์เจ้าเยาวภาพงศ์สนิท (28 สิงหาคม พ.ศ. 2427 - 23 ตุลาคม พ.ศ. 2453)- พระเจ้าน้องนางเธอ พระองค์เจ้าเยาวภาพงศ์สนิท (23 ตุลาคม พ.ศ. 2453 - 26 พฤศจิกายน พ.ศ. 2468)- พระเจ้าพี่นางเธอ พระองค์เจ้าเยาวภาพงศ์สนิท (26 พฤศจิกายน พ.ศ. 2468 - 2 มีนาคม พ.ศ. 2477)- พระเจ้าบรมวงศ์เธอ พระองค์เจ้าเยาวภาพงศ์สนิท (2 มีนาคม พ.ศ. 2477 - 13 มิถุนายน พ.ศ. 2477)

**เครื่องราชอิสริยาภรณ์**
พระองค์ได้รับพระราชทานเครื่องราชอิสริยาภรณ์ตระกูลต่าง ๆ ดังนี้
2451

**ราชตระกูล**

**อ้างอิง**
หมวดหมู่:พระเจ้าบรมวงศ์เธอ ชั้น 5
หมวดหมู่:พระองค์เจ้าหญิง
หมวดหมู่:ราชสกุลสนิทวงศ์
หมวดหมู่:พระราชธิดาในรัชกาลที่ 5
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายใน)
หมวดหมู่:ผู้ได้รับเหรียญรัตนาภรณ์ จ.ป.ร.2‎
หมวดหมู่:ผู้ได้รับเหรียญรัตนาภรณ์ ว.ป.ร.2‎
หมวดหมู่:ผู้ได้รับเหรียญรัตนาภรณ์ ป.ป.ร.2‎
แม่แบบ:พระราชโอรส-พระราชธิดาในรัชกาลที่ 4 ที่ได้ทรงกรม

หมวดหมู่:กล่องนำทางประวัติศาสตร์ไทย
หมวดหมู่:กล่องนำทางพระราชวงศ์และชนชั้นขุนนาง
หมวดหมู่:แม่แบบราชวงศ์ไทย